אדוארד ג'נר

אדוארד ג'נר(דנגור) (באנגלית: Edward Jenner; 17 במאי 1749 – 26 בינואר 1823), היה רופא כפרי בריטי, הנחשב לרופא הראשון שגילה את החיסונים. המציא בשנת 1796 את החיסון נגד אבעבועות שחורות, מחלה קשה ומסוכנת שהמערכת הרפואית לא יכלה להתמודד עמה.

קורות חיים
כבר בגיל 14, ג'נר היה מתמחה עוזר למנתח בדרום גלוסטרשייר. התמחות זו נמשכה 7 שנים. ב-1770 ג'נר התחיל התמחות בבית החולים סנט ג'ורג', שנמשכה שלוש שנים. בבית החולים הוא קיבל עצה שהייתה מקובלת בעידן הנאורות, "אל תחשוב, נסה". הוא קיבל את תואר הרופא שלו MD בשנת 1792 מאוניברסיטת סנט אנדרוז. לאחר ההתמחות שלו, ג'נר חזר לברקלי והקים מרפאה כרופא משפחה מצליח ומנתח.

ב-1788 ג'נר נבחר לחבר החברה המלכותית. הוא פרסם מחקר מפורט על הקוקייה המצוייה הכולל התבוננות, ניסוי וניתוח.

ג'נר פיתח את החיסון מסרום של בקר לאחר שגילה כי הנערות החולבות שחלו באבעבועות הבקר (שהיא מחלה קלה) לא נדבקו באבעבועות שחורות. במסגרת מחקרו, ערך ג'נר ניסויים בילדים. באחד הניסויים, הוא החדיר לגופו של ג'יימס פיפס , ילד בריא ועני בן שמונה, נגעים של אבעבועות הבקר, ולאחר מספר שבועות, החדיר לגופו נגעים של אבעבועות שחורות. מאחר שאת החיסון הרכיב ג'נר באמצעות וירוסים הגורמים למחלת אבעבועות הבקר, נקראים כיום כל החיסונים בלועזית vaccination, לפי המילה הלטינית vacca (פרה). האנשים לגלגו על ג'נר וטענו שהוא מנסה להפוך אנשים לדינוזאורים, ורק לאחר שלואי פסטר, ממשיך דרכו, פיתח את השיטה לחיסון הוא הפך את המילה מגנאי למכובדת על ידי מתן השם למה שידוע לנו בעברית כחיסון. כיום משתמשים בחיסונים כמעט בכל רחבי העולם באופן שגרתי, ובכך נחסכו מיליוני מקרי מוות ממחלות קשות.

אדוארד ג'נר היה אח בלשכת Faith and Friendship מספר 449 של הבונים החופשים, בגלוסטרשייר, אנגליה.

קישורים חיצוניים

 איתי נבו, הפרה שניצחה את המוות השחור, המאור הקטן, רשת ב', מאי 2013

הערות שוליים

חברי האקדמיה המלכותית השוודית למדעים
אימונולוגים בריטים
מדענים אנגלים
רופאים אנגלים
אתיקה רפואית
עמיתי החברה המלכותית
היסטוריה של הרפואה
מפתחי חיסונים
בריטים חברי הבונים החופשיים
רופאים בריטים במאה ה-18
רופאים בריטים במאה ה-19
מדענים שעל שמם כוכב לכת מינורי
חברי האקדמיה למדעים ולאמנויות של גטינגן
בריטים שנולדו ב-1749
בריטים שנפטרו ב-1823